Document ID: /roh_data/filtered/fineweb-2-filterrobots_roh.jsonl.gz/58227

Forum cun Philipp Ramming - Il trauma
- Sonda, 8.5.2010, 13:30
In sfratg sin in oss e l'oss rumpa u va en tocs. In culp a l'olma e parts da nossa psica va medemamain en tocs. Il donn è a prima vista invisibel e gist perquai delicat e tut tenor cun consequenzas gravantas ed incontrollablas. L'uman è atgnamain vaira robust. Tge sto succeder per ch'in eveniment procura per in trauma, co sa manifestescha in trauma e tgeninas consequenzas po quai avair per la vita da mintgadi? Il psicolog e cussegliader d'educaziun Philipp Ramming sa fatschenta cun chauns, spinat e terratrembels.